„OUG trenuleț”: Alocațiile pentru copii nu mai cresc, salariile bugetarilor sunt înghețate, stop la angajări la stat. Lista tăierilor
Salariile de bază ale bugetarilor și cuantumul sporurilor se vor menține în anul 2025 la nivelul din noiembrie 2024, la fel ca și valoarea indemnizației de hrană și a alocației de stat pentru copii și nu se vor mai acorda bilete de valoare, cu excepția tichetelor de creșă, conform proiectului de Ordonanță privind unele măsuri fiscal-bugetare, publicat de Ministerul Finanțelor.